Match-race på Solvalla om 2.5 mio. kroner » TRAVSERVICE
Match-race på Solvalla om 2.5 mio. kroner
Vi kender Matchrace fra bl.a. sejlsporten – nu vil Solvalla lave et matchrace mellem to af verdens bedste heste, hvor vinderen får 2 millioner kroner.
1640 meter auto – 2 millioner kroner til vinderen – 500.000 koner til taberen.
Sådan lyder propositionen til løbet The Showdown tirsdag den 14. august på Solvalla.
Nyheden blev sluppet på et pressemøde i Stockholm fredag eftermiddag.
-De som så duellen mellem Ego Boy og Flower Child i Elitloppet 1973 kan fortsat få gåsehud, når de taler om det, ligesom opløbskampen mellem Månprinsen A M og Lannem Silje i 2015 var noget af det mest spændende jeg har set på en travbane. Nu vil vi byde publikum på noget lignende, og det er min drøm at få verdens to bedste på startlinjen, siger Solvallas nye sportschef Anders Malmrot.
Nyheden modtages dog ikke lige positivt overalt i Sverige.
Åbys Sportschef, Jon Walter Petersen er forarget over at Solvalla udskriver et sådant løb nogle dage efter Åby Stora Pris, der i år afvikles over 3140 meter og med en førstepræmie på 2 millioner kroner.